**Bod č.**

**Zastupiteľstva Bratislavského samosprávneho kraja**

Materiál na rokovania Zastupiteľstva

Bratislavského samosprávneho kraja

21. októbra 2016

**Návrh**

**na predloženie Žiadosti o nenávratný finančný príspevok pre projekt „Modernizácia cesty III. triedy 1113 Rohožník - Malacky“ v rámci Integrovaného regionálneho operačného programu 2014 – 2020**

Materiál predkladajú: Materiál obsahuje:

RNDr. Martin Zaťovič1. Návrh uznesenia

podpredseda Bratislavského 2. Dôvodová správa

samosprávneho kraja 3. Stanoviská komisií

Zodpovedná:

Mgr. Barbora Lukáčová

riaditeľka Odboru stratégie, územného rozvoja a riadenia projektov

Spracovatelia:

Ing. Alexandra Jurčíková

vedúca Oddelenia riadenia projektov

Mgr. Ján Kollár

zástupca vedúcej Oddelenia riadenia projektov

Mgr. Martin Hakel, BA

vedúci Oddelenia stratégie a územného rozvoja

Mgr. Peter Jesenský

referent Oddelenia stratégie a územného rozvoja

Bratislava

Október 2016

Návrh uznesenia

**UZNESENIE č. ........... / 2016**

zo dňa 21.10.2016

Zastupiteľstvo Bratislavského samosprávneho kraja po prerokovaní materiálu

**A. schvaľuje**

**A.1** predloženie Žiadosti o nenávratný finančný príspevok v rámci Integrovaného regionálneho operačného programu 2014 - 2020, Prioritná os č.1, „Bezpečná a ekologická doprava v regiónoch“, za účelom realizácie projektu „Modernizácia cesty III. triedy 1113 Rohožník - Malacky“, ktorého ciele sú v súlade s platným Programom hospodárskeho rozvoja a sociálneho rozvoja Bratislavského samosprávneho kraja na roky 2014 - 2020;

**A.2** zabezpečenie realizácie projektu Bratislavským samosprávnym krajom v súlade s podmienkami poskytnutia pomoci;

**A.3** zabezpečenie finančných prostriedkov na spolufinancovanie realizovaného projektu vo výške 400 000,00 EUR.

**B. ukladá**

riaditeľovi Úradu Bratislavského samosprávneho kraja:

**B.1** zabezpečiť vyčlenenie finančných prostriedkov na realizáciu projektu „Modernizácia cesty III. triedy 1113 Rohožník - Malacky“ v rámci Integrovaného regionálneho operačného programu 2014 - 2020, v rozpočte BSK na roky 2017 – 2019, vo výške 8 000 000,00 EUR, spolufinancovaného z Európskeho fondu regionálneho rozvoja pri vlastnom spolufinancovaní vo výške 400 000,00 EUR.

T: 31.12.2016

**D ô v o d o v á s p r á v a**

Bratislavský samosprávny kraj (ďalej len „BSK“) na základe schváleného materiálu: Plnenie Akčného plánu Úradu Bratislavského samosprávneho kraja (ďalej len „Akčný plán BSK“), pre implementáciu Programu hospodárskeho rozvoja a sociálneho rozvoja Bratislavského samosprávneho kraja na roky 2014 - 2020, schváleného Uznesením č. 17/2016 zo zasadnutia Zastupiteľstva Bratislavského samosprávneho kraja z dňa 19.02.2016, plánuje predložiť po vyhlásení výzvy z Integrovaného regionálneho operačného programu 2014 - 2020 (ďalej len „IROP“) Žiadosť o nenávratný finančný príspevok (ďalej len ŽoNFP“) na realizáciu projektu „Modernizácia cesty III. triedy 1113 Rohožník - Malacky“ (ďalej len „projekt“). Projekt bol pripravený v súlade s podmienkami IROP.

Hlavným zámerom podpory Prioritnej osi č. 1 „Bezpečná a ekologická doprava v regiónoch“, je podpora trvalo udržateľného miestneho/ regionálneho dopravného systému, ktorý zaručuje mobilitu a prístup k hlavným službám pre všetky kategórie občanov, najmä prostredníctvom verejnej osobnej dopravy a ďalších udržateľných druhov dopravy. V tomto zmysle zohrávajú významnú úlohu regionálne cesty (cesty II. a III. triedy) podobne ako vo väčšine krajov verejná osobná doprava, ktorá je takmer výhradne naviazaná na cestnú infraštruktúru.

Pre väčšinu vidieckych a pre niektoré mestské oblasti sú cesty II. a III. triedy hlavnými komunikačnými spojnicami, ktoré vytvárajú predpoklady pre začlenenie obyvateľstva do širších rozvojových procesov. Investovanie do regionálnych ciest umožňuje menej rozvíjajúcim a zaostávajúcim oblastiam znižovať vnútroregionálne rozdiely v prístupe k základným službám ako je vzdelanie, zdravotná a sociálna starostlivosť, kultúra, ďalej v prístupe na trh práce, a v prístupe k základným tovarom.

Kvalitnejšie cesty II. a III. triedy sú základnou podmienku pre zlepšenie každodennej mobility osôb.

Projekt „Modernizácia cesty III. triedy 1113 Rohožník – Malacky“ je vynútený nevyhovujúcim stavom, vysokou intenzitou predovšetkým nákladnej dopravy a nedostačujúcimi parametrami konštrukcie vozovky pri súčasnej a výhľadovej intenzite dopravy ťažkými nákladnými vozidlami cementárne spoločnosti HOLCIM, a. s., najväčšieho zamestnávateľa v subregióne. Súčasný stav cesty jednak nepriaznivo vplýva na konkurencieschopnosť zamestnávateľov v subregióne, teda na samotnú zamestnanosť, ale taktiež predstavuje rizikový úsek z pohľadu bezpečnosti účastníkov cestnej premávky.

Cieľom projektu je modernizácia cesty III. triedy 1113 v jestvujúcom koridore (mapa č. 2) z hľadiska plynulej a bezpečnej dopravy. Hlavným účelom je vybudovanie kvalitnej a kapacitne vyhovujúcej cesty pre potreby regionálnej dopravy a to najmä nákladnej. Existujúca cesta III. triedy 1113 nevyhovuje dnešnému dopravnému zaťaženiu a to z hľadiska technického ako aj z hľadiska stavebného.

Samotná modernizácia predstavuje rozšírenie cesty zo 6 m na šírku 9,5 m v dĺžke 7,78 km, vďaka čomu bude možná obojsmerná premávka nákladných áut nad 12 ton. Následne po rekonštrukcií bude cesta III. triedy 1113 prekategorizovaná na cestu II. triedy, a cesta II. triedy 501 v úseku Lozorno - Rohožník prekategorizovaná na cestu III. triedy, čim sa na spomínanom úseku vylúči nákladná doprava nad 12 ton. Cesta III. triedy je strategickým napojením na ostatnú cestnú sieť pre viaceré výrobné závody spoločností pôsobiace v oblasti.

Okrem modernizácie cesty III. triedy 1113 sa výhľadovo projektuje obchvat obce Rohožník v záujme vylúčenia nákladnej dopravy mimo obce.

Aktuálny stav prípravy projektu: bola spracovaná Dokumentácia pre stavebné povolenie a v súčasnosti prebieha verejné obstarávanie na zhotoviteľa Tendrovej dokumentácie. Ukončenie verejného obstarávania sa predpokladá na December 2016.

Vydanie platného stavebného povolenia zabezpečuje spoločnosť Regionálne cesty Bratislava, a. s. a to na základe poverenia Odboru dopravy BSK, pričom termín vydania sa predpokladá na November 2016.

V zmysle podmienok programu IROP sa v prípade Špecifického cieľa 1.1.: Zlepšenie dostupnosti k cestnej infraštruktúre TEN-T a cestám I. triedy s dôrazom na rozvoj multimodálneho dopravného systému uplatňuje jednokolový proces výberu projektov.

Na základe výzvy na predkladanie ŽoNFP, ktorú očakávame v priebehu Októbra 2016, sa začína proces výberu projektov. Výzva na predkladanie ŽoNFP bude otvorená, čo znamená, že je možné predkladať projekt v priebehu jej trvania, pričom ukončenie výzvy je limitované vyčerpaním alokácie. BSK plánuje predložiť ŽoNFP do konca tohto roka, po získaní realizačného projektu a stavebného povolenia, obligátorných náležitostí predkladania projektu v jednokolovom procese výberu projektov. Následne Riadiaci orgán pre IROP overí splnenie podmienok doručenia ŽoNFP a vykoná administratívne overenie ŽoNFP. Projekty, ktoré splnia podmienky administratívneho overenia postupujú do fázy odborného hodnotenia a výberu ŽoNFP, ktoré trvá 60 pracovných dní. Schválenie projektu očakávame v prvom kvartály roka 2017.

**Projekt bude financovaný z Operačného programu IROP 2014 – 2020, Prioritná osi č. 1** **„Bezpečná a ekologická doprava v regiónoch“.**

**Investičná priorita č. 1.1:** Posilnenie regionálnej mobility prepojením sekundárnych a terciárnych uzlov s infraštruktúrou TEN-T vrátane multimodálnych uzlov.

**Špecifický cieľ 1.1:** Zlepšenie dostupnosti k cestnej infraštruktúre TEN-T a cestám I. triedy.

**Definícia hlavného cieľa:** Riešenie problémovej situácie na ceste III. triedy Rohožník – Malacky, z dôvodu nevyhovujúcich parametrov konštrukcie vozovky a jej zlého technického stavu. Jedná sa o rozsiahlu rekonštrukciu, ktorá si vyžaduje viaceré závažné kroky, pričom bude zabezpečené udržanie zamestnanosti (spoločnosť HOLCIM, a.s.) a zvýši sa bezpečnosť účastníkov cestnej premávky.

**Väzba na príslušný cieľ opatrenia:** Rekonštrukcia ciest II. a III. triedy – komplexná hĺbková rekonštrukcia vozovky, v úsekoch, kde je to možné, nastane úprava šírkových parametrov vozovky.

**Špecifický cieľ:** Kompletná a komplexná hĺbková rekonštrukcia komunikácie III. triedy 1113.

**Väzba na príslušné aktivity opatrenia:** Zlepšenie dostupnosti k cestnej infraštruktúre TEN-T a cestám I. triedy.

**Hlavná aktivita:** Modernizácia cesty III. triedy 1113 (zmena III. triedy na II. triedu).

**Ukazovateľ:** Úspora času v cestnej doprave, celková dĺžka rekonštruovaných alebo zrenovovaných ciest.

**Výstupy:** Zvýšenie bezpečnosti a plynulosti cestnej premávky, úspora času v cestnej doprave, zmiernenie negatívnych dopadov cestnej premávky (tranzitná a nákladná doprava) najmä však prašnosť, hluk, emisie, zníženie negatívnych dopadov na životné prostredie, zmena III. triedy na II. triedu.

**Udržateľnosť:** Správu a údržbu na cestách II. a III. triedy Bratislavského samosprávneho kraja v celkovej dĺžke viac ako 511 km zabezpečuje spoločnosť Regionálne cesty Bratislava a. s., z tohto dôvodu bude udržateľnosť projektu zabezpečovať spoločnosť Regionálne cesty Bratislava, a. s.

**Organizačné a finančné zabezpečenie realizácie:** Personálne kapacity pre prípravu a realizáciu projektu budú riešené zabezpečením projektového tímu z organizačných zložiek Úradu BSK. Finančné zabezpečenie realizácie projektu je postavené na systéme financovania z nasledovných zdrojov: Európsky fond regionálneho rozvoja, štátny rozpočet SR, vlastné zdroje Úradu BSK z Programového rozpočtu Úradu BSK na roky 201- 2019. Rozpočet BSK na projekt je plánovaný vo výške 8 000 000,00 EUR, pri spolufinancovaní z vlastných zdrojov vo výške 400 000,00 EUR.

Výška nenávratného finančného príspevku z Európskeho fondu regionálneho rozvoja predstavuje 4 000 000,00 EUR, Výška finančného príspevku zo štátneho rozpočtu predstavuje 3 600 000,00 EUR.

**Spolufinancovanie BSK:** 5%, t. j. 400 000,00,- EUR

**Súlad so strategickými dokumentmi BSK:**

* Program hospodárskeho rozvoja a sociálneho rozvoja Bratislavského samosprávneho kraja 2014 – 2020,
* uznesením č. 60/ 2013 schválený Územný Generel dopravy BSK.

**Iné:**

* Súlad so Strategickým plánom rozvoja dopravnej infraštruktúry do roku 2020,
* Strategický plán rozvoja a údržby ciest II. a III. triedy.

**Zodpovedný za predloženie Žiadosti o nenávratný finančný príspevok:** Odbor stratégie, územného rozvoja a riadenia projektov.

**Mapa č.2: Detailná situácia cesty III. triedy 1113 Rohožník - Malacky**

