**Bod č.**

**Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

21. októbra 2016

**Návrh**

**na schválenie zriadenia odplatného vecného bremena v prospech Západoslovenská distribučná, a.s., spočívajúceho v práve uloženia, údržby a opravy elektroenergetických rozvodov na majetku BSK**

Materiál predkladá: Materiál obsahuje:

Ing. Igor Bendík 1. Návrh uznesenia

podpredseda BSK 2. Dôvodová správa

3. Prílohy

Zodpovedný:

JUDr. Matúš Šaray

vedúci právneho oddelenia

Spracovateľ:

JUDr. Matúš Šaray

vedúci právneho oddelenia

Mgr. Viliam Náčiniak

referent právneho oddelenia

Bratislava

október 2016

N á v r h u z n e s e n i a

**UZNESENIE č. ........ / 2016**

zo dňa 21.10.2016

Zastupiteľstvo Bratislavského samosprávneho kraja po prerokovaní materiálu

**s c h v a ľ u j e**

zriadenie odplatného vecného bremena spočívajúceho v práve uloženia, údržby a opravy elektroenergetických rozvodov na pozemkoch vo vlastníctve BSK, a to na:

* **parcele č. 825 - zastavané plochy a nádvoria o výmere 13660 m2**

vedené Okresným úradom Pezinok, odborom katastrálnym, na **LV č. 1955**, **registra E KN**, **v k. ú. Grinava**, mesto Pezinok, okres Pezinok. Na parcele sa nachádza cesta III. triedy č. 1085, ktorá je vo vlastníctve BSK.

**v prospech oprávneného** - **Západoslovenská distribučná, a.s.,** Čulenova 6, 816 47 Bratislava IČO: 36 361 518, **v rozsahu spolu 26 m2,** stanovenom **geometrickým plánom č. 159/2016** zo dňa 15.08.2016, na podklade stavebného povolenia č. 5/76-SP/1274-36290/2016 zo dňa 20.05.2016, a to **odplatne /jednorazová odplata/ za cenu v sume 65,- €,** v zmysle znaleckého posudku vypracovaného Ing. Petrom Villantom, znalcom v odbore stavebníctvo, odhad hodnoty nehnuteľností **č. 162/2016** zo dňa 25.08.2016, pre potreby uloženia, údržby a opravy elektroenergetických rozvodov.

s podmienkami:

1. oprávnený z vecného bremena podpíše zmluvu o vecnom bremene do 60 dní od schválenia uznesenia v Zastupiteľstve Bratislavského samosprávneho kraja s tým, že ak v tejto lehote oprávnený z vecného bremena nepodpíše zmluvu o vecnom bremene, uznesenie stráca platnosť,
2. oprávnený z vecného bremena uhradí cenu vecného bremena na základe priloženého znaleckého posudku do 30 dní od podpísania zmluvy o vecnom bremene obidvoma zmluvnými stranami.

**D ô v o d o v á s p r á v a**

Podaním zo dňa 26.10.2015 sa spoločnosť DJ engineering s.r.o. ako splnomocnený zástupca spol. ISTROFINAL a.s. obrátila na Úrad BSK vo veci vydania súhlasného stanoviska k rozšíreniu a úprave komunikácie a preložke IS sietí pre potreby výstavby obchodného centra v Pezinku v k. ú. Grinava, kde v rámci stavebných prác budú dotknutými pozemkami aj pozemky, v k. ú. Grinava, mesto Pezinok, okres Pezinok vo vlastníctve BSK.

Spoločnosti DJ engineering s.r.o. bol listom úradu BSK zo dňa 29.01.2016 na základe ich žiadosti udelený **predbežný súhlas** na realizáciu stavby pre potreby stavebného konania s podmienkou následného predloženia návrhu zmluvy o odplatnom vecnom bremene za cenu stanovenú znaleckým posudkom, ktorého súčasťou bude aj geometrické zameranie pozemku s presným vymedzením rozsahu obmedzenia vlastníckeho práva.

Následne sa na Úrad BSK obrátila spol. **ISTROFINAL a.s.** so žiadosťou o uzatvorenie Zmluvy o zriadení vecného bremena v prospech spol. **Západoslovenská distribučná, a.s.,** Čulenova 6, 816 47 Bratislava IČO: 36 361 518, a.s. pre potreby uloženia, údržby a opravy elektroenergetických rozvodov na pozemku BSK, **parcele č. 825 - zastavané plochy a nádvoria o výmere 13660 m2**, vedenej Okresným úradom Pezinok, odborom katastrálnym, na **LV č. 1955**, **registra E KN**, **v k. ú. Grinava**, mesto Pezinok, okres Pezinok.

Keďže celý projekt výstavby obchodného centra sa uskutočňuje v rôznych fázach, predložená žiadosť sa v súčasnosti týka iba preložky elektroenergetického zariadenia pre potreby napojenia nových objektov (táto povinnosť investorovi vyplýva zo zmluvy so Západoslovenskou distribučnou, a.s.). Uloženie kábla sa realizuje pretláčaním popod cestu, čím nedochádza k žiadnemu narušeniu vozovky. BSK je vlastníkom pozemku pod cestou, pričom zvyšok pokládky sa realizuje na pozemkoch iných vlastníkov.

Hodnota vecného bremena - jednorazovej odplaty za zaťaženie pozemku vo vlastníctve BSK, predstavuje **sumu 65,- €**

Na základe vyššie uvedených skutočností Vám predkladáme materiál na schválenie do zastupiteľstva.