**Bod č. Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

21. októbra 2016

**Návrh**

**na navýšenie rozpočtu pre spoločnosť Bratislavská integrovaná doprava, a. s.**

Materiál predkladá: Materiál obsahuje:

Ing. Martin Berta 1. Návrh uznesenia

podpredseda BSK 2. Dôvodová správa

Zodpovedný:

Ing. Marian Rovenský

zástupca riaditeľa Úradu BSK

Spracovatelia:

Ing. Zuzana Horčíková

generálna riaditeľka

Bratislavská integrovaná doprava, a. s.

Bratislava

október 2016

Návrh uznesenia

**UZNESENIE č. ........... / 2016**

zo dňa 21. 10. 2016

Zastupiteľstvo Bratislavského samosprávneho kraja po prerokovaní materiálu

**A. schvaľuje**

**A.1.** v zmysle záverov z Valného zhromaždenia spoločnosti Bratislavská integrovaná doprava, a. s. zo dňa 27.6.2016 v rozpočte Bratislavského samosprávneho kraja na rok 2016 navýšenie bežných výdavkov podprogramu 7.3. – Bratislavská integrovaná doprava do výšky 415.000 €, ktoré sa zrealizuje presunmi z rozpočtu podprogramu 3.2 – Informačno - technologický systém.

**D ô v o d o v á s p r á v a**

1. **Financovanie zo strany akcionára Bratislavský samosprávny kraj**

Spoločnosť Bratislavská integrovaná doprava (ďalej len „BID, a. s.“) má s Bratislavským samosprávnym krajom (ďalej len „BSK“), ako akcionárom spoločnosti, podpísanú *Mandátnu zmluvu na rok 2016*. Prostredníctvom tejto Mandátnej zmluvy poskytne BID, a. s. v roku 2016 akcionárovi BSK služby spojené s prevádzkou a rozvojom IDS BK vo výške **525.720,- eur** vrátane DPH.

Dňa 31.08.2016 uzavrela spoločnosť BID, a. s. s akcionárom BSK *Zmluvu o výpožičke*, predmetom ktorej je zapožičanie 60-tich označovačov cestovných lístkov a 10-tich predajných automatov.

Následne dňa 09.09.2016 uzavrela spoločnosť BID, a. s. s akcionárom BSK *Zmluvu o spolupráci a prevádzke*, predmetom ktorej je zabezpečenie prevádzky označovačov cestovných lístkov a predajných automatov. Na základe tejto zmluvy bude v roku 2016 spoločnosti BID, a. s. vyplatená odplata v celkovej výške **71.649,52 eur** vrátane DPH.

Ďalej spoločnosť BID, a. s. aktuálne zabezpečuje vytvorenie strategického dokumentu *Plán dopravnej obslužnosti Bratislavského kraja*, pričom jeho celková hodnota predstavuje sumu 191.520,- eur vrátane DPH. Dodanie a  financovanie tohto diela je naplánované do viacerých fáz, pričom posledná z nich bude realizovaná až začiatkom roku 2017. V roku 2016 tak vzniknú spoločnosti BID, a. s. náklady súvisiace s dodávkou prvých dvoch fáz tvorby dokumentu *Plán dopravnej obslužnosti Bratislavského kraja* vo výške 90% z celkovej sumy diela, teda **172.368,- eur** vrátane DPH.

Súhlas so spustením III. etapy IDS BK zo strany Ministerstva dopravy, výstavby a regionálneho rozvoja SR bol podmienený tým, že spoločnosť BID, a. s. zabezpečí obstaranie a vypracovanie nového dokumentu Plán dopravnej obslužnosti, podľa ktorého budú spracované cestovné poriadky prímestskej dopravy (autobusovej aj železničnej) pre rok 2017.

Povinnosť pre spoločnosť BID, a. s. na zabezpečenie tohto dokumentu vyplynula zo stretnutí objednávateľov dopravy, ktoré sa uskutočnili tesne pred a po spustení III. etapy IDS BK, teda koncom roku 2015 a začiatkom roku 2016. Výsledkom týchto stretnutí bola pripravená *Dohoda o spolupráci pri ďalšom rozvoji Integrovaného dopravného systému na území Bratislavského kraja*, na základe ktorej boli spoločnosti BID, a. s. stanovené povinnosti takýto dokument zabezpečiť. Súhlas so spustením III. etapy IDS BK zo strany Ministerstva dopravy, výstavby a regionálneho rozvoja SR bol podmienený najmä tým, že spoločnosť BID, a. s. zabezpečí obstaranie a vypracovanie nového dokumentu Plán dopravnej obslužnosti, podľa ktorého budú spracované cestovné poriadky prímestskej dopravy (autobusovej aj železničnej) na rok 2017. Na týchto stretnutiach objednávateľov dopravy bol vypracovaný aj podrobný harmonogram postupu obstarania tohto dokumentu a následnej prípravy cestovných poriadkov na rok 2017.

Aj keď predmetná dohoda nebola podpísaná, spoločnosť si túto povinnosť osvojila a pripravila a zrealizovala verejné obstarávanie tohto strategického dokumentu. Vzhľadom na stanovy spoločnosti si muselo predstavenstvo následne vyžiadať súhlas Valného zhromaždenia na podpísanie *Zmluvy o dielo*, predmetom ktorej bolo spracovanie dokumentu Plánu dopravnej obslužnosti Bratislavského kraja. Predstavenstvo na Valnom zhromaždení, ktoré sa uskutočnilo dňa 27. 06. 2016 informovalo akcionárov o výsledku obstarávania a požiadalo o udelenie súhlasu na podpis zmluvy s víťazným uchádzačom. Predstavenstvo tiež akcionárov informovalo, že finančné prostriedky na tento strategický dokument budú alokované iba z rozpočtu BSK, nakoľko sa jedná o dokument, ktorý musí mať vypracovaný VÚC, teda BSK a bude pripravená zmluva medzi BSK a spoločnosťou BID, a. s., na základe ktorej budú tieto náklady refinancované. Následne akcionári uznesením číslo 21 udelili súhlas na uzavretie zmluvy s víťazným uchádzačom verejného obstarávania na predmet zákazky „Plán dopravnej obslužnosti“ (prepis bodu č. 9 z Valného zhromaždenia spoločnosti zo dňa 27.06.2016 je uvedený v Prílohe č. 1).

Spoločnosť BID, a. s. súčasne nad rámec pôvodných predpokladov zabezpečuje informačnú kampaň, predmetom ktorej je dostať do povedomia samotný IDS BK, poukazovať na jeho výhody a rovnako tak poskytovať informácie, ako tento systém využívať. Do konca roku 2016 tým vzniknú spoločnosti dodatočné náklady v celkovej výške približne 230.400,- eur vrátane DPH. Podiel BSK, ako 65% akcionára spoločnosti, predstavuje sumu **149.760,- eur** vrátane DPH.

Požiadavky na intenzívnejšiu informačnú kampaň systému IDS BK a jeho prezentáciu v médiách a na verejnosti boli zo strany akcionárov kladené na spoločných stretnutiach, na ktorých zástupcovia spoločnosti akcionárov priebežne informovali o stave príprav III. B etapy IDS BK. Tieto požiadavky vychádzali predovšetkým zo skúseností zo spúšťania III. etapy IDS BK, kedy bola spoločnosť BID, a. s., ale rovnako aj objednávatelia dopravy či samotní dopravcovia, kritizovaní za slabú a neskorú informačnú kampaň. Na základe týchto požiadaviek spoločnosť upravila obchodno-finančný plán na rok 2016, v ktorom prišlo aj k navýšeniu nákladov súvisiacich so zabezpečením informačnej kampane IDS BK a tomu zodpovedajúcemu navýšeniu výnosov. Takto upravený obchodno-finančný plán na rok 2016 predložilo predstavenstvo akcionárom na zasadnutí Valného zhromaždenia spoločnosti dňa 27. 06. 2016, ktoré ho uznesením č. 20 zobralo na vedomie (prepis bodu č. 8 z Valného zhromaždenia spoločnosti zo dňa 27.06.2016 je uvedený v Prílohe č. 2).

Na základe tohto uznesenia a v zmysle požiadaviek akcionárov tak spoločnosť BID, a. s. pripravila návrh zmluvy o spolupráci s oboma akcionármi, predmetom ktorých má byť zabezpečenie financovania informačnej kampane o systéme IDS BK.

V rámci informačnej kampane o systéme IDS BK spoločnosť BID, a. s. v priebehu júla zorganizovala počas 14 dní kampaň, účelom ktorej bolo predstaviť verejnosti elektronický cestovný lístok a systém IDS BK. V rámci tejto kampane vznikli spoločnosti BID, a. s. náklady súvisiace so zabezpečením prenájmu priestorov, zabezpečením sprievodného programu a techniky, návrhu a tlače propagačných materiálov (letáky, plagáty, reklamné predmety a iné). Na informačnú kampaň o elektronickom cestovnom lístku spoločnosť BID, a. s. využila aj printové a televízne média. Výhody elektronického cestovného lístka sú propagované aj prostredníctvom polepov autobusov MHD a informácie o elektronickom cestovnom lístku a spôsobe jeho používania sú cestujúcim prístupné aj prostredníctvom inštruktážnych videí vo vozidlách MHD a vo vozidlách regionálneho dopravcu. Spoločnosť BID, a. s. začala vydávať Magazín IDS, prostredníctvom ktorého bude prinášať verejnosti rôzne informácie a aktuality týkajúce sa IDS BK. Lepšiu informovať a skvalitnenie služieb pre domácich ale aj zahraničných cestujúcich má cestujúcim priniesť aj pripravovaná nová bezplatná Infolinka, operátori ktorej budú vedieť poskytnúť informácie ako v slovenskom, tak v anglickom jazyku. Po zavedení Infolinky prebehne opäť informačná kampaň, aby sa dostala do povedomia cestujúcich. Ambíciou je tiež to, aby táto Infolinka zastrešila existujúce infolinky ostatných dopravcov, čím by cestujúci dostal všetky potrebné informácie na jednom mieste a nemusel by kontaktovať každého dopravcu osobitne.

Celkové náklady na informačnú kampaň a skvalitnenie služieb pre cestujúcich v IDS BK na rok 2016:

|  |  |
| --- | --- |
| **Oblasť** | **Náklad (vrátane DPH)** |
| Tlač propagačných materiálov (plagáty, letáky, nálepky, ...) | 22 800,00 € |
| Reklama (printové média, TV, vozidlá (polepy, informačné videá) | 99 000,00 € |
| Infolinka, prieskumy, propagačné materiály, PR akcie | 76 800,00 € |
| Magazín IDS (redakcia, tlač) | 31 800,00 € |

Bratislavský samosprávny kraj by tak celkovo mal v roku 2016 prispieť na chod spoločnosti, prevádzku a rozvoj IDS BK, informačnú kampaň IDS BK, správu a prevádzku označovačov cestovných lístkov a predajných automatov a na vytvorenie dokumentu Plán dopravnej obslužnosti bratislavského kraja sumou **919.497,52** eur vrátane DPH.

|  |  |
| --- | --- |
| **Oblasť** | **Náklad (vrátane DPH)** |
| Mandátna zmluva - rozvoj IDS BK | 525.720,00 € |
| Zmluva o spolupráci a prevádzke - OCL a PA | 71.649,52 € |
| Zmluva o spolupráci – informačná kampaň IDS BK | 149.760,00 € |
| Plán dopravnej obslužnosti | 172.368,00 € |

Vzhľadom na skutočnosť, že v rozpočte Bratislavského samosprávneho kraja je na rok 2016 pre spoločnosť BID, a. s. alokovaných len 650.000,- eur, pričom požiadavky spoločnosti sú vo výške 919.497,52 eur vrátane DPH, je potrebné navýšenie rozpočtu pre spoločnosť BID, a. s. o sumu 269.497,52 eur vrátane DPH, zaokrúhlene **270.000,- eur** vrátane DPH.

1. **Financovanie spoločnosti BID, a. s. v roku 2016 zo strany akcionára Hlavné mesto SR Bratislava**

Spoločnosť BID, a. s. sa s požiadavkou o navýšenie rozpočtu obrátila aj na akcionára Hlavné mesto SR Bratislavu (ďalej „HMBA“).

Spoločnosť BID, a. s. listom zo dňa 31.08.2015 požadovala v rozpočte HMBA na rok 2016 vyčlenenie finančných prostriedkov vo výške **262.080,- eur** vrátane DPH.

Dňa 15.12.2015 spoločnosťou BID, a. s. vyčlenených len **200.000,- eur**.

BID, a. s. pripravila návrh *Mandátnej zmluvy na rok 2016* na poskytovanie služieb pre HMBA. Mandátna zmluva s HMBA doteraz nie je uzavretá, nakoľko HMBA vyžaduje od spoločnosti BID, a. s. a dokonca aj od BSK pred jej podpisom náležitosti, ktoré doposiaľ pri podpisoch predchádzajúcich mandátnych zmlúv na predchádzajúce roky neboli vyžadované a ani nemajú priamy súvis s tým, aby mohla byť táto mandátna zmluva uzatvorená. Napriek tomu, že spoločnosť BID, a. s. v spolupráci s BSK požadované náležitosti zabezpečila a doručila, *Mandátna zmluva na rok 2016* zo strany HMBA nie je doteraz podpísaná. Spoločnosť BID, a. s. aj napriek tejto skutočnosti riadne vykonáva všetky služby z nej vyplývajúce.

Tieto finančné prostriedky od jedného z akcionárov, ktorým je HMBA, v rozpočte spoločnosti BID, a. s. chýbajú a ich absencia už má negatívny vplyv na základný chod spoločnosti. Vzhľadom na tieto skutočnosti mestské zastupiteľstvo schválilo rozpočet na rok 2016, v rámci ktorého bolo na služby poskytované predstavenstvo spoločnosti zvolalo na 07.11.2016 mimoriadne valné zhromaždenie, na ktorom bude prerokované financovanie spoločnosti v roku 2016.

Vzhľadom na služby a aktivity, ktoré spoločnosť BID, a. s. v roku 2016 vykonáva, je čiastka 200.000,- eur nedostatočná. Z tohto dôvodu spoločnosť BID, a. s. HMBA požiadala o navýšenie rozpočtu pre spoločnosť BID, a. s. na rok 2016 o sumu vo výške **158.050,-** **eur** vrátane DPH, čím by celkový príspevok pre spoločnosť BID, a. s. na rok 2016 predstavoval sumu vo výške **358.050,-** **eur** vrátane DPH. Požadované navýšenie sa skladá z nasledujúcich súm:

a.) 62.080,- eur na poskytovanie služieb spojených s prevádzkou a rozvojom IDS BK

b.) 95.970,- eur ako spoločný podiel (35%) za informačnú kampaň IDS BK

Na základe aktuálneho stavu však môžeme dnes konštatovať, že spoločný podiel nákladov na informačnú kampaň by pre HMBA predstavoval už len 80.640,- eur vrátane DPH, čím by sa celková požiadavka na navýšenie rozpočtu na rok 2016 zo strany HMBA znížila na sumu **142.720,-** **eur** vrátane DPH.

Predstavenstvo spoločnosti predpokladalo, že HMBA sa k žiadosti o navýšenie rozpočtu pre spoločnosť BID, a. s. postaví kladne, najmä z toho dôvodu, že z vyhodnotenia Integrovaného dopravného systému v Bratislavskom kraji za obdobie 11/2015 – 6/2016 vyplýva, že dopady na HMBA za uvedené obdobie sú kladné, a to vo výške + 1.863.147,- eur. Pozitívny trend kladných dopadov na HMBA boli zaznamenané aj v ďalších mesiacoch.

Vzhľadom na skutočnosť, že HMBA doposiaľ nijako nereflektovalo na požiadavku spoločnosti BID, a. s. vo veci navýšenia rozpočtu, predstavenstvo spoločnosti sa obrátilo na BSK s požiadavkou, aby tieto finančné prostriedky alokovalo v jeho rozpočte. Celková požiadavka na navýšenie rozpočtu pre spoločnosť BID, a. s. by v takom prípade predstavovala sumu vo výške **415.000,- eur** vrátane DPH. Ak by medzičasom HMBA vyhovelo požiadavke spoločnosti BID, a. s. vo veci navýšenia rozpočtu na rok 2016, finančné prostriedky alokované v rozpočte BSK budú môcť byť uvoľnené na iné účely.

Príloha č. 1.

**9. Udelenie súhlasu na obstaranie dokumentu Plán dopravnej obslužnosti**

Predseda valného zhromaždenia požiadal predsedu predstavenstva Ing. Mariana Rovenského o stručnú informáciu ohľadne obstarávania Plánu dopravnej obslužnosti.

Predseda predstavenstva informoval, že tento záväzok mal spoločnosti pôvodne vyplynúť z „Dohody o spolupráci pri ďalšom rozvoji Integrovaného dopravného systému na území Bratislavského kraja“, ktorá mala byť uzavretá medzi objednávateľmi dopravy IDS BK, teda Bratislavským samosprávny krajom, Ministerstvom dopravy, výstavby a regionálneho rozvoja SR a Hlavným mestom SR Bratislavou a koordinátorom systému IDS BK spoločnosťou Bratislavská integrovaná doprava, a.s..

Napriek tomu, že táto dohoda nakoniec podpísaná nebola, spoločnosť považuje tento dokument za kľúčový pre návrh dopravnej optimalizácie verejnej dopravy na území Bratislavského kraja. Z tohto dôvodu spoločnosť zahájila a realizuje proces obstarávania dokumentu Plán dopravnej obslužnosti Bratislavského kraja. Náklady súvisiace s vypracovaním tohto materiálu budú uhradené zo zvýšených výnosov na strane Bratislavského samosprávneho kraja, keďže ide dokument, ktorého cieľom je navrhnúť optimalizáciu verejnej dopravy na celom území bratislavského kraja. Predmetný materiál prerokovala aj dozorná rada, pričom jeden zástupca minoritného akcionára sa hlasovania zdržal z dôvodu, že nesúhlasí, aby predstavenstvo vypísalo súťaž skôr ako akcionári udelia súhlas na daný právny úkon alebo obchodný prípad. Predstavenstvo sa snažilo dozornej rade vysvetliť, že je schválený určitý plán činnosti a s tým súvisiaci obchodný a finančný plán a predstavenstvo podľa neho postupuje. Vypisuje súťaže podľa toho ako sa plní harmonogram prác a ako napredujú potreby a činnosti spoločnosti s tým, že v každej súťaži je uvedená možnosť spoločnosti neuzavrieť zmluvu, resp. súťaž zrušiť.

Aktuálne prebehol proces vyhodnotenia ponúk uchádzačov a vyhral uchádzač s ponukou na sumu 191.520,- eur.

V zmysle stanov spoločnosti, článku IX., ods. 9., podľa ktorého je Predstavenstvo povinné vyžiadať si predchádzajúci súhlas valného zhromaždenia pri všetkých úkonoch, ktoré v jednotlivom obchodnom prípade prevyšujú hodnotu 40.000,- eur, žiada Predstavenstvo spoločnosti valné zhromaždenie o udelenie súhlasu na uzavretie zmluvy s víťazným uchádzačom verejného obstarávania na predmet zákazky „Plán dopravnej obslužnosti“.

Predseda valného zhromaždenia vyzval prítomných akcionárov do diskusie. Zástupca Hlavného mesta SR Bratislavy sa informoval, či ak správne pochopil, budú náklady na vypracovanie dokumentu kryté výnosmi od majoritného akcionára. Predseda predstavenstva opätovne potvrdil túto informáciu s tým, že prvotne ide o dokument, ktorý je potrebný pre majoritného akcionára, ale spoločnosť ho potrebuje v súvislosti so zostavovaním cestovných poriadkov a prípadných zmien.

Po ukončení diskusie predseda valného zhromaždenia vyzval prítomných zástupcov akcionárov na hlasovanie o predloženom návrhu.

**Uznesenie č. 21**

**Valné zhromaždenie udeľuje predchádzajúci súhlas v zmysle čl. IX ods. 9. Stanov akciovej spoločnosti na uzavretie zmluvy s víťazným uchádzačom verejného obstarávania na predmet zákazky „Plán dopravnej obslužnosti“.**

Hlasovanie:

Za: 33 195 hlasov, t.j. 100 % všetkých akcionárov

Proti: 0 hlasov, t.j. 0 % všetkých akcionárov

Zdržalo sa: 0 hlasov, t.j. 0 % všetkých akcionárov

Neplatných hlasov: 0 hlasov, t.j. 0 % všetkých akcionárov

Na základe výsledkov hlasovania valné zhromaždenie schválilo **Uznesenie č. 21** tak ako je vyššie uvedené.

Príloha č. 2.

**8. Informácia o aktualizácii obchodno-finančného plánu na rok 2016**

Predseda valného zhromaždenia požiadal predsedu predstavenstva Ing. Mariana Rovenského, aby predniesol prerokovávaný bod – Informácia o obchodno-finančnom pláne na rok 2016.

Ing. Marian Rovenský informoval, že v auguste 2015 spoločnosť zaslala obom akcionárom spoločnosti návrh rozpočtu na rok 2016 s výhľadom na roky 2017 a 2018. V tom čase bol návrh rozpočtu nasledujúci: Náklady vrátane DPH na rok 2016 vo výške 841.727,47 eur, na rok 2017 vo výške 855.045,62 eur a na rok 2018 vo výške 848.193,19 eur, Výnosy vrátane DPH na rok 2016 vo výške 988.713,64 eur, na rok 2017 vo výške 974.246,44 eur a na rok 2018 vo výške 967.305,64 eur. Hospodársky výsledok spoločnosť predpokladala za rok 2016 vo výške38.575,47 eur, na rok 2017 vo výške 14.355,77 eur a na rok 2018 vo výške 14.267,73 eur.

Na základe tohto návrhu boli akcionárom spoločnosti zaslané požiadavky, aby si v rozpočtoch pre potreby spoločnosti vyčlenili finančné prostriedky vrátane DPH v nasledujúcom objeme pre Bratislavský samosprávny kraj vo výške 645.165,64 eur a pre Hlavné mesto SR Bratislava vo výške 262.080,00 eur.

Mestské zastupiteľstvo však pre potreby spoločnosti schválilo na rok 2016 len 200.000,- eur, čo muselo byť premietnuté aj do aktualizácie rozpočtu roku 2016 spoločnosti, ktorá vznikla vo februári ako podklad pre prípravu mandátnych zmlúv s akcionármi spoločnosti a to nasledovne: Náklady vrátane DPH vo výške 839.999,21 eur a výnosy vrátane DPH vo výške 926.774,74 eur. Hospodársky výsledok predpokladala spoločnosť vo výške - 4.331,97 eur. Podiely akcionárov na financovaní spoločnosti v rovnakom pomere ako je podiel na základnom imaní bol porušený. Financovanie spoločnosti tak skončilo v pomere 70,88% ku 29,12%. Bratislavský samosprávny kraj sa podieľa výnosmi vo výške 674.825,14 eur vrátane DPH a Hlavné mesto SR Bratislava by sa malo podieľať výnosmi vo výške 199.992,00 eur vrátane DPH.

Mandátna zmluva s Bratislavským samosprávnym krajom už bola uzatvorená a prebieha jej plnenie. Mandátna zmluva s Hlavným mestom SR Bratislava stále nebola uzavretá, nakoľko mesto Bratislava vyžaduje pred jej podpisom náležitosti, ktoré doposiaľ pri podpisoch predchádzajúcich mandátnych zmlúv neboli vyžadované a ani nemajú priamy súvis s tým, aby mohla byť táto mandátna zmluva uzatvorená. Preto spoločnosť doposiaľ z mesta Bratislava neobdržala žiadne finančné prostriedky.

Rovnako je potrebné zdôrazniť, že aj vzhľadom na to, že obaja akcionári kladú dôraz na väčšiu propagáciu systému IDS BK a lepšiu komunikáciu s verejnosťou a novinármi, bol rozpočet spoločnosti upravený a je nevyhnutné, aby si mesto Bratislava vo vlastnom rozpočte alokovalo pre potreby spoločnosti vyššiu sumu finančných prostriedkov. Spoločnosť predpokladá finančné náklady na propagáciu poslednej etapy IDS BK vynaložiť finančné prostriedky vo výške cca 150 tis. Eur. Celá stratégia propagácie, marketingu a komunikácie bude rozpracovaná v osobitnom materiáli.

Aktuálne má spoločnosť schválený upravený rozpočet na rok 2016 s nasledujúcimi parametrami predpokladané náklady vrátane DPH na rok 2016 vo výške 1.112.915,29 eur a predpokladané výnosy vrátane DPH na rok 2016 vo výške 1.202.182,84 eur. Predpokladaný hospodársky výsledok na rok 2016 je vo výške 1.176,70 eur.

Navýšenie na strane nákladov oproti pôvodnému rozpočtu je spôsobené predovšetkým troma faktormi, resp. položkami:

1. spoločnosť obstaráva dokument Plán dopravnej obslužnosti Bratislavského kraja, obstaranie ktorého jej malo vyplynúť z nepodpísanej dohody objednávateľov dopravy o spolupráci pri rozvoji IDS BK;
2. akcionári spoločnosti vyžadujú od spoločnosti vyššiu mieru propagácie systému IDS BK a jeho prezentáciu v médiách a na verejnosti;
3. spoločnosť plánuje investície do nových systémov na podporu IDS BK, ako vyhľadávač cestovných poriadkov, mobilná aplikácia s vyhľadávačom cestovných spojená či na predaj cestovných lístkov.

Po prednesení materiálu vyzval predseda valného zhromaždenia akcionárov k diskusii k tomuto bodu programu. Zástupca akcionára Bratislavský samosprávny kraj sa zaujímal o náležitosti potrebné pre mesto Bratislava súvisiacich s podpisom mandátnej zmluvy. Predseda predstavenstva informoval, že vedenie spoločnosti obdržalo od mesta Bratislava požiadavku, aby predložili stanovy spoločnosti a čestné prehlásenie akcionára Bratislavský samosprávny kraj, že neplánujú vstup súkromného investora a ani zmenu súkromnej akciovej spoločnosti na verejnú akciovú spoločnosť. Momentálne sa u majoritného akcionára dopĺňa už raz pripravené stanovisko pre mesto Bratislava v predmetnej požiadavke. Predseda predstavenstva uviedol, že o zmenách obchodno-finančného plánu bola informovaná aj dozorná rada, ktorá uložila predstavenstvu úlohu informovať akcionárov o problematike nepodpísania mandátnej zmluvy zo strany mesta Bratislava. Predmetný materiál prerokovala dozorná rada na svojom zasadnutí dňa 18.5.2016 a predstavenstvo dňa 11.5.2016. Zástupca Bratislavského samosprávneho kraja sa informoval na tieto náležitosti u zástupcu akcionára Hlavné mesto SR Bratislava, ktorý sa k danej problematike nevedel vyjadriť a skonštatoval, že o danej podmienke počuje prvýkrát a nevie sa k nej vyjadriť. V dôsledku týchto skutočností sa však zdrží hlasovania, keďže mesto požadovalo určité informácie, ktoré spoločnosť z časti dodala aj nedodala a dopĺňa ich.

Predseda valného zhromaždenia vyzval prítomných zástupcov akcionárov na hlasovanie o predloženom návrhu.

**Uznesenie č. 20**

**Valné zhromaždenie berie na vedomie Informáciu o obchodno-finančnom pláne na rok 2016.**

Hlasovanie:

Za: 21 577 hlasov, t.j. 65 % všetkých akcionárov

Proti: 0 hlasov, t.j. 0 % všetkých akcionárov

Zdržalo sa: 11 618 hlasov, t.j. 35 % všetkých akcionárov

Neplatných hlasov: 0 hlasov, t.j. 0 % všetkých akcionárov

Na základe výsledkov hlasovania valné zhromaždenie schválilo **Uznesenie č. 20** tak ako je vyššie uvedené.