**Bod č.**

**Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

21. októbra 2016

**Návrh**

**na schválenie zriadenia odplatného vecného bremena v prospech EMUNDO, s.r.o. a Stavba a údržba železníc, a.s., spočívajúceho v práve prechodu a prejazdu po cestnej komunikácii vo vlastníctve BSK**

Materiál predkladá: Materiál obsahuje:

Ing. Igor Bendík 1. Návrh uznesenia

podpredseda BSK 2. Dôvodová správa

3. Prílohy

Zodpovedný:

JUDr. Matúš Šaray

vedúci právneho oddelenia

Spracovateľ:

JUDr. Matúš Šaray

vedúci právneho oddelenia

Mgr. Viliam Náčiniak

referent právneho oddelenia

Bratislava

október 2016

N á v r h u z n e s e n i a

**UZNESENIE č. ........ / 2016**

zo dňa 21.10.2016

Zastupiteľstvo Bratislavského samosprávneho kraja po prerokovaní materiálu

**s c h v a ľ u j e**

zriadenie odplatného vecného bremena na pozemku vo vlastníctve BSK, a to na:

* **parcele č. 1793/4 zastavané plochy a nádvoria o výmere 3127 m2**

vedené Okresným úradom Bratislava, odborom katastrálnym, na **LV č. 1922**, **registra C KN**, **v k. ú. Lamač**, obec Bratislava – m.č. Lamač, okres Bratislava IV,

**v prospech oprávnených**: **1/** **EMUNDO, s.r.o.,** Miletičova 1, 821 08 Bratislava, IČO: 46533486 a **2/** **Stavba a údržba železníc, a.s.**, Furmanská 8, 841 03 Bratislava, IČO: 31727956, **v rozsahu spolu 296 m2,** stanovenom **geometrickým plánom č. 10/2015** zo dňa 26.06.2015, a to **odplatne /jednorazová odplata/ za cenu celkovo v sume 17.480,16,- €**

**Predmetná suma pozostáva z nasledujúcich položiek,:**

* **16.933,16,- € v zmysle znaleckého posudku** vypracovaného Ing. Petronelou Laščekovou, znalcom v odbore stavebníctvo, odhad hodnoty nehnuteľností **č. 117/2015** zo dňa 05.08.2015, pre potreby stanovenia všeobecnej hodnoty vecného bremena,
* **340.- €** ako cena vypracovania Geometrického plánu
* **139.- €** eur ako cena za vypracovanie Znaleckého posudku,
* **264.- €** eur ako náhrada nákladov súvisiacich s prípravou zmluvy a úhradou správnych poplatkov,

s podmienkami:

1. oprávnení z vecného bremena podpíšu zmluvu o vecnom bremene do 60 dní od schválenia uznesenia v Zastupiteľstve Bratislavského samosprávneho kraja s tým, že ak v tejto lehote oprávnení z vecného bremena nepodpíšu zmluvu o vecnom bremene, uznesenie stráca platnosť,
2. oprávnení z vecného bremena uhradia cenu vecného bremena na základe priloženého znaleckého posudku do 30 dní od podpísania zmluvy o vecnom bremene zmluvnými stranami,
3. oprávnení sa zaväzujú na vlastné náklady zabezpečovať všetky opravy pozemnej komunikácie, ktorá sa nachádza na zaťaženom pozemku a to v rozsahu a lehote určenej povinným z vecného bremena.

**D ô v o d o v á s p r á v a**

Podaním zo dňa 25.02.2015 sa na Úrad BSK obrátila spol. EMUNDO, s.r.o. so žiadosťou o zriadenie vecného bremena in rem na pozemku vo vlastníctve BSK, parcela č. 1793/4 zastavané plochy a nádvoria o výmere 3127 m2, vedená v registri C KN, na LV č. 1922, okres Bratislava IV, s účelovým využitím ostatná inžinierska stavba a jej súčasti.

Predmetom vecného bremena má byť právo prechodu a prejazdu po cestnej komunikácii vo vlastníctve BSK. Predmetná parcela je v správe neziskovej organizácie Rozsutec, n.o., preto bola táto organizácia požiadaná o vyjadrenie. Na základe interných rokovaní medzi DSS Rozsutec, spoločnosťou EMUNDO, s.r.o. a vlastníkom susedného pozemku – Stavba a údržba železníc, a.s., bol na BSK doručený pozmeňujúci návrh – žiadosť, aby sa na zriadení odplatného vecného bremena v rovnocennej miere podieľala aj spol. Stavba a údržba železníc, a.s.

Predmetná cesta vedie cez pozemok BSK k administratívnym budovám oboch žiadateľov a v minulosti patrila k súboru budov, ktoré vlastnil jeden majiteľ, avšak po prevode vlastníckych práv nebolo zriadené vecné bremeno na právo prechodu a prejazdu.

DSS Rozsutec nechal vypracovať znalecký posudok, v zmysle ktorého bola určená jednorazová odplata vo výške 16.933,16 Eur (celková odplata by zahŕňala aj poplatky za vypracovanie GP a ZP, teda spolu 17.480,16 Eur) – oprávnení uhradia sumu spoločne a nerozdielne. Okrem náhrady za zaťaženie nehnuteľnosti sa oprávnení zaviažu osobitne hradiť všetky budúce náklady na rekonštrukciu a údržbu komunikácie.

Na základe vyššie uvedených skutočností Vám predkladáme materiál na schválenie do zastupiteľstva.